
Parlamentul  României

Camera  Deputaţilor

Comisia pentru industrii si servicii
                                                                    Bucureşti, 27.10.1999

                                                                                                Nr. 220/XVIII/3

A V I Z

asupra proiectului de Lege pentru aprobarea Ordonanţei de urgenţă nr.150/1999 pentru modificarea articolului 14 din Ordonanţa de urgenţă nr.88/1997

 privind privatizarea societăţilor comerciale  
În conformitate cu prevederile art.86 şi 102 din Regulamentul Camerei Deputaţilor, Comisia pentru industrii şi servicii a fost sesizată cu adresa nr.406 din 18 octombrie 1999  de către Biroul Permanent al Camerei pentru dezbaterea şi avizarea acestui proiect de lege.

În cadrul şedinţei din data de 27 octombrie 1999, comisia a examinat proiectul de lege sus menţionat şi a respins ordonanţa în forma prezentată, urmând ca avizul respins să fie trimis Comisiei pentru agricultură, silvicultură, industrie alimentară şi servicii specifice, care este sesizată în fond.

Motivul respingerii:

1. Prin Ordonanţa de urgenţă nr.150/1999 pentru modificarea art.14 din Ordonanţa de urgenţă a Guvernului nr.88/1997 se încurajează specula;

2. Atitudinea Ministerului Finanţelor de a exonera, de drept de la plata oricărei alte obligaţii bugetare către bugetul de stat - societatea comercială privatizată -  este contrar obiectului de activitate al acestui minister.

Conform art.74 alin.(2) din Constituţia României, proiectul de lege are un caracter de lege ordinară.

PREŞEDINTE,                                      SECRETAR,

       Dan Ioan Popescu                                     Ioan Bivolaru
Expert,                                       

Iulian Ceauşu

